# ተበግሶ ትምህርቲ ብሓገዝ ውልቃዊ መምህር፡ ንወለድን ኣለይትን ስድራቤታትን ዝኸውን ሓበሬታ

እዚ ሓበሬታ እዚ ንወለድን ንኣለይትን ንመጕዚታትን ኰይኑ ብዛዕባ ተበግሶ ትምህርቲ ብሓገዝ ውልቃዊ መምህር ይገልጽ፣ እዚ ተበግሶ እዚ ንተምሃሮ ኣብቲ ናይ 2023 ትምህርቶም እውን ሓገዝ ምሃብ ክቕጽል እዩ።

መንግስቲ ቪክቶርያ ነዚ ዕዉት ዝዀነ ተበግሶ ትምህርቲ ብሓገዝ ውልቃዊ መምህር (TLI) ኣብ 2023 እውን ምእንቲ ክቕጽል ተወሳኺ $258.4 ሚልዮን ሰሊዑ ኣሎ። እዚ ኸኣ ንኸም [School name] ዝኣመሰላ ኣብ ቪክቶርያ ዝርከባ ኣብያተ ትምህርቲ ነቶም ኣብ ትምህርቶም ተወሳኺ ሓገዝ ዘድልዮም ተምሃሮ ምእንቲ ኽሕግዛ፡ ኣብ 2022 ንዝዓየዩ ናይ ውልቂ መምህራን ከቐጽላኦም ወይ ሓደስቲ ናይ ውልቂ መምህራን ክቘጽራ ከኽእለን እዩ።

TLI ንኣብያተ ትምህርቲ ናይ ውልቂ መምህራን ኰይኖም ዝዓይዩ ብቑዓት መምህራን ቈጺረን ምስ ሒደት ጕጅለ ተምሃሮ ብምዕያይ ብፍላይ ኣብ ምንባብን ምጽሓፍን ከምኡ እውን ኣብ ሕሳብ ክሕግዛኦም የኽእለን። እዚ ተበግሶ እዚ ምስቲ ተምሃሮ ኣብ ትምህርቶም ዕቤት ምእንቲ ኽገብሩ ንምሕጋዝ ብንእሽቶ ጕጅለ ጌርካ ምምሃር ሓደ ኻብቲ ውጽኢታዊ ኣገባብ ትምህርቲ ኸም ዝዀነ ኣብ ኣውስትራልያን ኣብ ዓለምን እተረኽበ መርትዖ ዝሰማማዕ እዩ።

[School name] ንዅሎም እቶም ንናይ ዝሓለፈ ዓመት መደብ TLI [school name] ዝደገፉ ናይ ውልቂ መምህራን ናይ ቤት ትምህርቲ መምህራንን ንስድራ ቤታትን ከተመስግን ትፈቱ።

ስድራቤታት እቶም ኣብ ተበግሶ ትምህርቲ ብሓገዝ ውልቃዊ መምህር ክሳተፉ እተሓርዩ ተምሃሮ ብቐጥታ በታ ቤት ትምህርቲ ኽሕበሮም እዩ።

ብዛዕባ እዚ ናይ [School name] ተበግሶ ትምህርቲ ብሓገዝ ውልቃዊ መምህር ዝዀነ ሕቶ እንተ ኣልዩኩም፡ በጃኹም ምስ [School’s TLI contact / coordinator] ተዘራረቡ።

ተወሳኺ ሓበሬታ ብዛዕባ ተበግሶ ትምህርቲ ብሓገዝ ውልቃዊ መምህር ኣብዚ ዝስዕብ ይርከብ፡ [Tutor Learning Initiative: extra learning support for your child | Victorian Government (www.vic.gov.au)](https://www.vic.gov.au/tutor-learning-initiative-extra-learning-support-your-child)

እቲ ንተምሃሮና ሕጂ ዀነ ኣብ መጻኢ ኽብልጽጉ ዘኽእሎም በብንእሽቶ ጕጅለ ዝውሃብ ትምህርቲ መደብ TLI ናይ [school name] ኣብ 2023 እውን ክቕጽል ብሃንቀውታ ንጽበ።